Al
sarà di un milion e 730 mil euros pal 2016 il font di cooperazion
metût sù dal guvier de Comunitât Autonome Basche, tal stât
spagnûl, e dal Ufici public de lenghe basche che al opere par
promovi l’euskara in Ipar Euskal Herria, o sei il Paîs Basc
setentrionâl sot aministrazion francese. La plui part di chestis
risorsis, ven a dî un milion e 380 mil euros, a son pes
organizazions principâls che a lavorin in Ipar Euskal Herria a pro
de lenghe basche te istruzion, te educazion, tai mieçs di
comunicazion e te culture. Chei altris 350 mil euros invezit a saran
dividûts tra progjets plui piçui selezionâts par mieç di un bant
public. Tra lis novitâts finanziadis chest an si à la seste edizion
de inchieste sociolinguistiche su la lenghe basche e la promozion
ancje tal Paîs Basc setentrionâl dai imprescj didatics disponibii
sul portâl de organizazion HABE.
Font:
Euskara,
31/03/16
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn vec_Latn unk